Honduraška lempira
Lempira (oznaka: L, ISO 4217 kod: HNL) je valuta Hondurasa. Podijeljena je na 100 centava.

Etimologija 
Lempira je dobila ime po caciqueu Lempiri iz 16. stoljeća, vladaru domorodačkog naroda Lenca, koji je poznat u honduraškom narodnom predanju po vođenju (u konačnici neuspješne) domorodačke pobune protiv  španskih conquistadorskih snaga. Narodni je heroj i nalazi se na novčanici od 1 lempire, kao i na kovanicama od 20 i 50 centava.

Povijest
Lempira je uvedena 1931. godine, zamijenivši pritom peso. Krajem 1980-ih godina, odnos između lempire i američkog dolara je bio 2:1 (kovanica od 20 centava se naziva daime, jer je vrijedila koliko i američki dime). Po tečaju od 20. lipnja 2017. godine, odnos honduraške lempire i američkog dolara bio je 23,44:1.

Kovanice
Godine 1931., uvedene su kovanice u vrijednosti od 5, 20 i 50 centava, te 1 lempire. Kovanice od 1, 2 i 10 centava su ušle u optjecaj 1935., 1939., odnosno 1932. godine. Srebrna kovanica 1 lempire je izbačena iz proizvodnje 1937. godine, a druge srebrne kovanice (20 i 50 centava) zamijenjene su kuproniklom 1967. godine. Kovanice od 1 i 2 centava su ukinute 1974., odnosno 1998. godine.

Kovanice koje su trenutno u optjecaju su 5, 10, 20 i 50 centava.

Novčanice
Banka Hondurasa i Banco Atlantida izdale su prve novčanice lempire 1932. godine. Te novčanice su bile u vrijednosti od 1, 2, 5, 10 i 20 lempira. Središnja banka Hondurasa je preuzela proizvodnju papirnog novca 1950. godine, uvodeći novčanice od 50 i 100 lempira iste godine, a potom i novčanice od 500 lempira 1995. godine.

U siječnju 2010. godine, nova novčanica od 20 lempira, na polimernoj bazi, ušla je u optjecaj sa 60 miliona primjeraka.

Novčanice u optjecaju su:

Devizni tečaj

Vidjeti također
 Ekonomija Hondurasa

Izvori

Vanjske poveznice
 Novčanice Hondurasa  

Lempira
Američke valute